བུད་མེད་མང་པོ་ཞིག་གིས་བྱིས་པར་ནུ་མ་བསྣུན་མཚམས་འཇོག་པའི་སྐབས་སུ།བྱིས་པ་ཕྱིར་རང་གི་ཕ་ཡུལ་འམ་་ཡང་ན་གནས་གཞན་དུ་བསྐྱལ་བཞིན་ཡོད།ཁོ་མོ་ཚོའི་བསམ་པར་ཨ་མ་དང་བྱིས་པ་གཉིས་ཡུན་རིང་པོར་ཁ་བཀར་ཚེ།བྱིས་པའི་རང་ཤུགས་ཀྱིས་ནུ་མ་བརྗེད་འགྲོ་བར་བསམས་བཞིན་ཡོད།དེ་ལྟར་ཡང་བྱེད་མི་རུང་སྟེ།བྱིས་པ་སྐྱེས་མ་ཐག་ནས་ཨ་མའི་དྲོད་ཁོལ་དང་ཁ་བྲལ་མ་མྱོང་བས།གློ་བུར་དུ་དུས་ཡུན་རིང་པོར་མ་བུ་ཁ་བཀར་ན་ཨ་མ་དང་ཨ་མའི་ནུ་མར་བསྟེན་ལོབས་སུ་སོང་བའི་བྱིས་པའི་སེམས་ཁམས་འཁྲུགས་ནས་དྲག་ཏུ་ངུ་བ་དང་།གཉིད་མི་ཡོང་བ་བཅས་བྱེད་པས།བྱིས་པའི་འཚར་ལོངས་ལ་གནོད་པ་འབྱུང་ངེས།